ከአማራ የ598 ተጠርጣሪዎች ክስ እንዲቋረጥ መደረጉን የፌደራል ጠቅላይ ዓቃቤ አስታወቀ
ከአማራ ክልል የ598 ተጠርጣሪዎች ክስ እንዲቋረጥ መደረጉን የፌደራል ጠቅላይ ዓቃቤ ህግ አስታውቋል፡፡የፌደራል ዋና ጠቅላይ ዓቃቤ ህግ አቶ ጌታቸው አምባዬ ለዋልታ ቴልቭዥን እንደገለፁት፤ ክሳቸው እንዲቋረጥ የተደረገው በፌደራል መንግስት እንዲሁም በአማራ ክልል መንግስት ውክልና ጉዳያቸው ሲታይ የቆየ ተጠርጣሪዎች ናቸው፡፡ከእነዚህም መካከል ከሰሜን ጎንደር 224፣ ከአዊዞን 176፣ ከምዕራብ ጎጃም ዞን 107 ፣ ከምስራቅ ጎጃም ዞን 41፣ ከደቡብ ወሎ ዞን 17፣ ከሰሜን ወሎ ዞን 3፣ ከኦሮሚያ ብሄረሰብ ዞን 14፣ ከደቡብ ጎንደር ዞን 13 እንዲሁም ከዋግህምራ ብሄረሰብ ዞን 2 መሆናቸው ታውቋል፡፡ተጠርጣሪዎቹ የሚለቀቁት ጉዳቸው ለፍርድ ቤት ቀርቦ ከተወሰነ እና የተሃድሶ ስልጠና ከወሰዱ በኋላ ነው ፡፡የክስ ማቋረጡ የተካሄደው የአማራ ብሄራዊ ክልላዊ መንግስት ባካሄደው የማጣራት ስራ መሰረት መሆኑንም ለማወቅ ተችሏል፡፡